Κονκόρντ

Το Κονκόρντ (Concorde) ήταν ένα γαλλοβρετανικό υπερηχητικό επιβατηγό αεροσκάφος που εκτελούσε πτήσεις μέχρι το 2003. Ήταν το ένα από τους δύο τύπους υπερηχητικών επιβατηγών αεροπλάνων που έχουν κατασκευαστεί μέχρι σήμερα (το άλλο ήταν το Tupolev Tu-144), αλλά και το μόνο που εντάχθηκε σε δρομολογημένες πτήσεις. Το Κονκόρντ αποτέλεσε για μισό αιώνα το καύχημα της αγγλικής-γαλλικής αεροναυπηγικής συνεργασίας, πετούσε με ταχύτητα Μαχ 2,02 (= 2,02 φορές την ταχύτητα του ήχου) σε μέγιστο ύψος 60.000 πόδια (18,3 χιλιόμετρα). Η πτήση που πραγματοποίησε το Κονκόρντ έγινε στις 2 Μαρτίου 1969 και έλαβε μέρος στην πρώτη του παρουσίαση στις 21 Ιανουαρίου 1976. Αποσύρθηκε μόνιμα στις 26 Νοεμβρίου 2003.

 Το αγγλικής και γαλλικής κατασκευής Κογκόρντ αντιπροσώπευε ένα τεχνολογικό επίτευγμα ως το πρώτο υπερηχητικό επιβατικό αεροπλάνο. Στην πρώτη του παρουσίαση στο κοινό, τροχοδρόμησε στο αεροδρόμιο της Τουλούζ στις 11 Δεκεμβρίου του 1967. Η συνεργασία των Βρετανών και των Γάλλων έφτασε στο πιο ψηλό της σημείο, όσο και αν ως την τελευταία στιγμή μαινόταν η διαμάχη για το κατά πόσο το Κογκόρντ (στα γαλλικά Concorde, στα αγγλικά Concord) γράφεται με ή χωρίς τελικό "e". Ικανό να αναπτύξει ταχύτητα υπερδιπλάσια εκείνης του ήχου, το Κονκόρντ πραγματοποίησε την παρθενική του πτήση με το γαλλικό πρωτότυπο 001(F-WTSS) στις 2 Μαρτίου του 1969 από την Τουλούζη της Γαλλίας, ενώ 37 ημέρες αργότερα, στις 9 Απριλίου απογειώθηκε και το πρώτο αγγλικό πρωτότυπο Κονκόρντ 002(G-BSST) από το Φίλτον της Αγγλίας. Άρχισε να πετά ως επιβατικό αεροσκάφος στις 21 Ιανουαρίου 1976 και από τότε έχει μεταφέρει 2,5 εκατομμύρια επιβάτες. Κατασκευάστηκαν συνολικά 20 αεροσκάφη, 2 πρωτότυπα, 2 προ-παραγωγής, 16 παραγωγής, από τα οποία 2 δεν μπήκαν σε εμπορικές πτήσεις. Όλα, εκτός από 2, έχουν διατηρηθεί. Στις 25 Ιουλίου 2000 το Κονκόρντ της πτήσης Air France 4590 συνετρίβη στη Γαλλία μετά την απογείωσή του, η μόνη απώλεια αεροσκάφους Κονκόρντ. Η λεπτή σιλουέτα του αεροσκάφους πρόδιδε την υπερηχητική του ταχύτητα, αλλά αποκάλυπτε και το μοιραίο μειονέκτημά του. Πραγματικός θρίαμβος της αεροναυπηγικής, το Κονκόρντ έδειχνε προορισμένο για μεγάλες επιτυχίες, αλλά δίνοντας απόλυτη προτεραιότητα στην ταχύτητα, οι σχεδιαστές του το καταδίκασαν: ο μικρός αριθμός επιβατών που μπορούσε να μεταφέρει, σε συνδυασμό με την περιορισμένη εμβέλειά του, το κολοσσιαίο κόστος του και την μεγάλη ηχορύπανση που προκαλούσε, το οδήγησαν τελικά στο περιθώριο, βοηθούντος και του πολέμου που του έκαναν οι Ηνωμένες Πολιτείες Αμερικής. Η κρίση που περνούσε η πολιτική αεροπορία μετά τις 11/9, η συντριβή του Κονκόρντ της πτήσης 4590 και το συνεχώς αυξανόμενο κόστος συντήρησης του γερασμένου Κονκόρντ οδήγησαν στην απόσυρσή του. Το τελευταίο Κονκόρντ της Air France απογειώθηκε στις 30 Μαΐου 2003, ενώ η British Airways έκανε την τελευταία πτήση με τον τύπο αυτό στις 24 Οκτωβρίου 2003. Πλήρωμα: 3 (2 χειριστές και μηχανικός πτήσης 1) Χωρητικότητα: 92 - 120 επιβάτες Μήκος: 61,66 m Άνοιγμα φτερών: 25,6 m Ύψος: 12,2 m Πλάτος της ατράκτου: κατ' ανώτατο όριο 2,87 m εξωτερικό, 2,62 m εσωτερικό Ύψος ατράκτου: κατά ανώτατο όριο 3,30 m, εξωτερικό, 1,96 m εσωτερικό Επιφάνεια πτέρυγας: 358,25 m2 Βάρος (κενό): 78.700 κιλά (78,7 τόνοι) Ωφέλιμο φορτίο: 111.130 κιλά (111,1 τόνοι) Κινητήρας: 4 × Rolls-Royce/SNECMA Olympus 593 Mk 610 μετά καύσης Ξηρή ώση: 32.000 lbf (140 kN) έκαστος κινητήρας Ώση με μετά καύση: 38.050 lbf (169 kN) έκαστος κινητήρας Μέγιστο φορτίο καυσίμου: 95.680 κιλά (95,68 τόνοι) Μέγιστο βάρος τροχοδρόμησης: 187.000 κιλά (187 τόνοι) Μέγιστη ταχύτητα:Mach 2,04 (≈1,354 mph, 2179 χμ/ώρα, 1.176 κόμβοι) σε υψόμετρο cruise Ταχύτητα cruise:Mach 2,02 (≈1,340 mph, 2158 χμ/ώρα, 1.164 κόμβοι) σε υψόμετρο cruise Αυτονομία: 3.900 ναυτικά μίλια (4,488.04 μίλια, 7,222.8 χμ) Ρυθμός ανόδου: 5.000 πόδια/λεπτό (25,41 m/s) Κατανάλωση καυσίμου: 46,85 lb/mi (13.2 kg/km) Αναλογία Ώσης/Βάρους: 0.373 Μέγιστη θερμοκρασία μύτης: 260 °F (127 °C) Απαιτούμενος διάδρομος (με μέγιστο φορτίο): 3.600 m (11.800 ft) EKCO E390/564 ραντάρ καιρού